CELEX: 32018R1909
Language: ro
Date: 2018-12-04 00:00:00
Title: Regulamentul (UE) 2018/1909 al Consiliului din 4 decembrie 2018 de modificare a Regulamentului (UE) nr. 904/2010 în ceea ce privește schimbul de informații în scopul monitorizării aplicării corecte a regimului de stocuri la dispoziția clientului

7.12.2018   
               
               
                  RO
               
               
                  Jurnalul Oficial al Uniunii Europene
               
               
                  L 311/1
               
            
         REGULAMENTUL (UE) 2018/1909 AL CONSILIULUI
         din 4 decembrie 2018
         de modificare a Regulamentului (UE) nr. 904/2010 în ceea ce privește schimbul de informații în scopul monitorizării aplicării corecte a regimului de stocuri la dispoziția clientului
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 113,
         având în vedere propunerea Comisiei Europene,
         după transmiterea proiectului de act legislativ către parlamentele naționale,
         având în vedere avizul Parlamentului European (1),
         având în vedere avizul Comitetului Economic și Social European (2),
         hotărând în conformitate cu o procedură legislativă specială,
         întrucât:
         
                     (1)
                  
                  
                     Pentru a asigura că simplificarea introdusă în Directiva 2006/112/CE a Consiliului (3) în ceea ce privește regimul de stocuri la dispoziția clientului poate fi monitorizată corespunzător, este necesar ca autoritățile competente relevante din statele membre să aibă acces automat la datele colectate de la persoana impozabilă în ceea ce privește aceste tranzacții.
                  
               
                     (2)
                  
                  
                     Ținând seama de faptul că dispozițiile incluse în prezentul regulament decurg din modificările introduse prin Directiva (UE) 2018/1910 a Consiliului (4), prezentul regulament ar trebui să se aplice de la data aplicării acestor modificări.
                  
               
                     (3)
                  
                  
                     Prin urmare, Regulamentul (UE) nr. 904/2010 al Consiliului (5) ar trebui să fie modificat în consecință,
                  
               ADOPTĂ PREZENTUL REGULAMENT:
         
            Articolul 1
            La articolul 21 din Regulamentul (UE) nr. 904/2010, alineatul (2) se modifică după cum urmează:
            
                        1.
                     
                     
                        litera (c) se înlocuiește cu următorul text:
                        
                                    „(c)
                                 
                                 
                                    numerele de identificare în scopuri de TVA ale persoanelor care au efectuat livrările de bunuri și prestările de servicii menționate la litera (b) și numerele de identificare în scopuri de TVA ale persoanelor care au transmis informații în conformitate cu articolul 262 alineatul (2) din Directiva 2006/112/CE cu privire la persoanele care dețin un număr de identificare în scopuri de TVA menționat la litera (a);”
                                 
                              
                  
                        2.
                     
                     
                        la litera (e), cuvintele introductive se înlocuiesc cu următorul text:
                        
                                    „(e)
                                 
                                 
                                    valoarea totală a livrărilor de bunuri și a prestărilor de servicii menționate la litera (b) efectuate de fiecare dintre persoanele menționate la litera (c) pentru fiecare persoană care deține un număr de identificare în scopuri de TVA eliberat de către un alt stat membru și pentru fiecare persoană care a transmis informații în conformitate cu articolul 262 alineatul (2) din Directiva 2006/112/CE, numărul de identificare în scopuri de TVA și informațiile pe care le-a transmis despre fiecare persoană care deține un număr de identificare în scopuri de TVA eliberat de către un alt stat membru, în următoarele condiții:”.
                                 
                              
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 ianuarie 2020.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 4 decembrie 2018.
            
               
                  Pentru Consiliu
               
               
                  Președintele
               
               H. LÖGER
            
         
         
            (1)  Avizul din 3 iulie 2018 (nepublicat încă în Jurnalul Oficial).
         
            (2)  JO C 283, 10.8.2018, p. 35.
         
            (3)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
         
            (4)  Directiva (UE) 2018/1910 a Consiliului din 4 decembrie 2018 de modificare a Directivei 2006/112/CE în ceea ce privește armonizarea și simplificarea anumitor norme din sistemul taxei pe valoarea adăugată pentru impozitarea schimburilor comerciale dintre statele membre (a se vedea pagina 3 din prezentul Jurnal Oficial).
         
            (5)  Regulamentul (UE) nr. 904/2010 al Consiliului din 7 octombrie 2010 privind cooperarea administrativă și combaterea fraudei în domeniul taxei pe valoarea adăugată (JO L 268, 12.10.2010, p. 1).